section_heading: Verzije događaja
paragraph_text: Vesna Vulović, koja je preživjela slobodan pad s 10.160 metara (33.333 stopa) u trenutku eksplozije bila je na zadnjem dijelu zrakoplova, kod repa, što je vjerojatno doprinijelo tome da preživi. Vesna Vulović je već u 1970.-im godinama navedena u Guinnessovoj knjigi rekorda. Do sada drži rekord za preživljen pad s velike visine bez padobrana. Guinnessova knjiga rekorda se za ovu tvrdnju oslonila na izvor iz čehoslovačke državne tajne službe i službeni izvještaj o nesreći koji tvrdi da je zrakoplov eksplodirao na više od 10 km visine.